ལན།༢༠༡༢་ལོར་དམངས་དོན་གཏུག་བཤེར་གྱི་ཁྲིམས་འཕར་བཅོས་བྱེད་དུས་ཁོར་ཡུག་སྤྱི་ཕན་གཏུག་བཤེར་གྱི་ལམ་ལུགས་གཏན་འཁེལ་བྱས་ཤིང་།དེའི་དོན་ཚན་༥༥་པའི་ནང་དུ་ཁོར་ཡུག་འབག་བཙོག་དང་འཛད་སྤྱོད་པ་ཕལ་མོ་ཆེའི་ཁྲིམས་མཐུན་གྱི་ཁེ་ཕན་ལ་གནོད་པ་ཐེབས་པའི་བྱ་སྤྱོད་ཅི་རིགས་བདོག་ན།ཁྲིམས་ལུགས་ཀྱིས་གཏན་འབེབས་བྱས་པའི་རྒྱལ་ཁབ་ཀྱི་དབང་འཛིན་ལས་ཁུངས་དང་འབྲེལ་ཡོད་ཚོགས་པས་མི་དམངས་ཁྲིམས་ཁང་ལ་གཏུག་བཤེར་བྱས་ཆོག་ཅེས་གཏན་འཁེལ་བྱས་ཡོད།འོན་ཀྱང་།ཁྲིམས་འཕར་བཅོས་ཀྱིས་ཞུ་གཏུག་བྱེད་མཁན་གྱི་ཆ་རྐྱེན་དང་ས་མཚམས་ཁ་གསལ་བར་གཏན་འཁེལ་བྱས་མེད་པའི་རྐྱེན་གྱིས་ཁོར་ཡུག་སྤྱི་ཕན་གཏུག་བཤེར་ལ་ཁྲིམས་ཁང་སོ་སོས་ངོས་ལེན་དང་རྒྱབ་སྐྱོར་འོས་འཚམ་བྱས་མེད།དཔེར་ན།༢༠༡༣་ལོར།ཀྲུང་ཧྭ་ཁོར་སྲུང་མཉམ་འབྲེལ་ཚོགས་པས་སྤྱི་ཕན་ཁོར་སྲུང་གི་གཏུག་བཤེར་ཐེངས་བརྒྱད་ལ་བྱས་ཀྱང་ཞུ་གཏུག་བྱེད་མཁན་གྱི་ཆ་རྐྱེན་ལ་ཁྲིམས་ཀྱི་བཅས་པ་མི་འདུག་ཅེས་པ་ལ་ཁག་བཞག་ནས་ཞུ་གཏུག་ཚང་མ་ཁྲིམས་ཁང་གིས་བཟློག་བཅད་བྱས།